Tadwilt tis-8 n tfaska n tmedyazt, i txeddem Tiddukla tadelsant Adrar n Fad, n Wat Smaeil deg temnaṭ n Bgayet, ad d-tili deg ussan n 25-27 meɣres i d-iteddun. Tadwilt-a, bɣan-tt wid i tt-id-iheyyan, d tajmilt i dda Lmulud At Meemmer. Tafeska-a ad ilin ɣef uqerruy-is isdawiyen yessnen deg taɣult n teqbaylit, d nutni ara ad d-ifernen imedyazen yufraren. Zdat n tmedyazt ad ilint daɣen temsiknin, timezgunin, timeɣriwin akked isaragen ara d-yemmeslayen ɣef tira d usufeɣ n yidlisen s teqbaylit.
I wid, yebɣan ad kkin deg tfaska-a, ɣur-sen almi d ass n 26 furar i wakken ad d-aznen ayen uran ɣer tansa-a: Cidex 3, BP 105 Aït Smaïl, 06044 Béjaïa, neɣ s ttawil n Fax: 034 38 33 12, neɣ ɣer tansa taliktrunant: acafdz@yahoo.fr
kab_Latn kab_Latn